### | | | | --- | --- | | | | | --- | | **Byråd** 25. august 2020 Sagsnr. 710-2019-39468 Dok.nr. 710-2020-219237 Casper Frandsen | | 134.                Godkendelse af revisionsberetning nr. 29 vedrørende årsregnskab 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage stilling til
Revisionsberetning nr. 29 vedrørende årsregnskabet for 2019 og endelig
godkendelse af regnskab 2019.

Beretningen omfatter den løbende og afsluttende revision af
regnskab 2019. Den udførte revision har ikke givet anledning til bemærkninger.

I henhold til Bekendtgørelse om kommunernes budget- og
regnskabsvæsen, revision m.v. skal kommunens årsregnskab, revisionens beretning
samt kopi af byrådsprotokollen fremsendes til det kommunale tilsyn. Samtidig
sendes byrådsprotokollen til revisionen.

Revisionens gennemgang af årsregnskabet omfatter
ledelsespåtegningen, ledelsens årsberetning, anvendt regnskabspraksis,
regnskabsopgørelse, balance, obligatoriske oversigter og noter. Endvidere
omfatter revisionen en undersøgelse af, om kommunens regnskabsaflæggelse er
foretaget i overensstemmelse med formkravene i [adresse] og Indenrigsministeriets
gældende regler.

Det er revisionens opfattelse, at årsregnskabet 1. januar –
31. december 2019 i alle væsentlige henseender er rigtigt, dvs. udarbejdet i
overensstemmelse med bekendtgørelse om kommuners budget- og regnskabsvæsen,
revision m.v.

Det er ligeledes revisionens opfattelse, at der er etableret
forretningsgange og interne kontroller, der understøtter, at de dispositioner,
der er omfattet af årsregnskabet, er i overensstemmelse med meddelte
bevillinger, Byrådets øvrige beslutninger, love og andre forskrifter samt med
indgåede aftaler og sædvanlig praksis.

Revisionen har løbende i 2019 revideret de sociale områder.
Revisionen vurderer, at der generelt er etableret hensigtsmæssige og
betryggende forretningsgange mv. på personsagsområderne, samt at der
administreres i overensstemmelse med disse.

Herudover har revisionen gennemgået en lang række
personsager inden for forskellige sagsområder på socialområdet. Her er der
foretaget test af kontroller samt juridisk revision, hvor det bl.a. er
gennemgået, om kommunen har levet op til proceskrav. Gennemgangen har ikke
givet anledning til bemærkninger.

I forbindelse med revision af de sociale it-systemer
anbefaler revisionen, at
kommunen kontakter KMD for at sikre, at revisionserklæringerne for KMD Dagpenge
og KMD Social pension dækker kravene i den relevante lovgivning.

Job og Økonomi bemærker hertil, at kommunen ikke længere
anvender de nævnte systemer i forbindelse med løsning af opgaverne.

Ud over den almindelige revisionsberetning er der
gennemført lovpligtig forvaltningsrevision og juridisk-kritisk revision af
omkostningsbaserede takster for sociale tilbud efter Serviceloven.

Det er revisionens vurdering, at grundlaget for beregningen
af de omkostningsbaserede takster følger dels lovgivningen og dels gældende
KKR-aftale. Revisionen vurderer endvidere, at Favrskov Kommune har gode interne
forretningsgange og et tæt samarbejde mellem økonomi og fagområdet, som sikrer
en løbende styring og overvågning af økonomien og ressourceanvendelsen på
området.

Revisionen har ikke udført revision med henblik på at
sikre, at kommunen overholder databeskyttelseslovgivningen, men opfordrer til,
at kommunen til stadighed har fokus på området.

Job og Økonomi kan oplyse, at forvaltningen arbejder med de
nævnte områder og fremlægger status for Byrådet primo 2021.

Det fremgår af Revisionsberetningens afsnit 1.1, at
resultatet af ordinær driftsvirksomhed viser et overskud på 148,1 mio. kr., og
at resultatet af det skattefinansierede område viser et underskud på 32,3 mio.
kr. Opgørelsen i revisionsberetningen er opgjort med udgangspunkt i Økonomi- og
Indenrigsministeriets autoriserede kontoplan. I [adresse] opgøres
resultatet af ordinær driftsvirksomhed og det skattefinansierede område typisk
anderledes. Den primære forskel er, at kommunen viser jordforsyning og
ældreboliger særskilt.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1.    At regnskab for 2019 godkendes endeligt.

2.    At revisionsberetning nr.
29 godkendes og fremsendes til det kommunale tilsyn.

**BESLUTNING**

***Økonomiudvalget, 19. august 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| [adresse] beretning nr.  29 årsregnskab 2019 | 710-2020-176187 |